**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**71/2024. (III. 28.) Kt. számú**

**határozata**

(mely egyben a Tiszavasvári Településszolgáltatási és Vagyonkezelő Nonprofit Kft. 6/2024. (III.28.) számú alapítói döntése)

**Tiva-Szolg Nonprofit Kft. szétválásáról szóló végleges alapítói döntés**

Tiszavasvári Város Önkormányzata Képviselő-testülete a ***„*Tiva-Szolg Nonprofit Kft. szétválásáról szóló végleges alapítói döntésről*”*** szóló előterjesztéssel kapcsolatban az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény 8. § (1) bekezdése alapján **-** az alábbi határozatot hozza:

Tiszavasvári Város Önkormányzata Képviselő-testülete, úgyis, mint a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság legfőbb döntéshozó szerve**

**1.** **Véglegesen elhatározza**, hogy a Tiszavasvári Város Önkormányzata kizárólagos tulajdonában lévő **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** *(székhelye: 4440 Tiszavasvári, Báthori u. 6. szám)* **szétválik, és kiválással**a**Tiszavasvári Településszolgáltatási és Vagyonkezelő Nonprofit Korlátolt Felelősségű Társaságból** *Tiszavasvári Városüzemeltetési Nonprofit Kft.* **cégnéven egy új korlátolt felelősségű társaság válik ki.**

**A kiváláshoz fűződő joghatások** a kiválással létrejövő új korlátolt felelősségű társaság cégbírósági bejegyzésének napján **állnak be.**

**A kiválás útján létrejövő új gazdasági társaság főbb adatai:**

**Cégnév:** Tiszavasvári Városüzemeltetési Nonprofit Kft.

**Rövidített név:** TÜVIT Kft.

**Székhely:** 4440 Tiszavasvári, Báthori u. 6.

**Cégforma:** nonprofit közhasznú korlátolt felelősségű gazdasági társaság

**Egyedüli tagja és alapítója:** Tiszavasvári Város Önkormányzata

**Tiszavasvári Város Önkormányzata egyedüli tag és alapító**

**törzsbetétjének összege: 22,5 millió Ft.**

**A kiválás során – a feladat átadásáig - fennmaradó, továbbműködő gazdasági társaság főbb adatai:**

**Cégnév:** Tiszavasvári Településszolgáltatási és Vagyonkezelő Nonprofit Kft**.**

**Székhely**: 4440 Tiszavasvári, Báthori u. 6.

**Telephely**: 4440 Tiszavasvári, Vasvári Pál u. 6. (a feladatellátásához kapcsolódóan)

**Törzsbetétjének összege**: **3 millió forint**

**2. Elfogadja** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság szétválására vonatkozó Szétválási Tervet és annak mellékleteit, a határozat 1. melléklete szerinti tartalommal.**

**3. Jóváhagyja a *Tiszavasvári Város Önkormányzata*** és a ***Kornisné Liptay Elza Szociális és Gyermekjóléti Központ* (**4440 Tiszavasvári, Vasvári Pál u. 87. szám**)** között, **járóbeteg nem szakorvosi ellátásokhoz kapcsolódó – *a szerződés mellékletét képező ingó vagyontárgyak használatának biztosítására* – határozatlan időtartamra kötendő ingyenes vagyonkezelési szerződést,** a határozat 2. melléklete szerinti tartalommal**.**

**4.1. Felhatalmazza a** **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** a2. pontban meghatározott Szétválási Terv és annak mellékletét képező dokumentumok aláírására.

**4.2 Utasítja a** Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét **a jelen határozat szerinti átalakulással összefüggő – az államháztartásról szóló törvény 9/A. alcímében foglalt – ügyvezetői hatáskörbe utalt feladatok teljes körű, határidőben történő végrehajtására.**

**4.3 Felkéri** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét**

**-** aszükséges munkáltatói intézkedések, tájékoztatások, a bejegyzéshez szükséges intézkedések megtételére**;**

- a kiválásra vonatkozó, a jogszabályi előírásoknak megfelelő tartalmú közlemény Cégbíróságon történő közzétételre irányuló – ügyvezetői hatáskörben - szükséges intézkedések megtételére;

**Határidő:** azonnal, esedékességkor **Felelős:** Tiszavasvári Településszolgáltatási és

Vagyonkezelő Nonprofit Kft. ügyvezetője

5. **A polgármestert:**

- **felhatalmazza** a 2. , 3., 4. pontokban meghatározott dokumentumok aláírására, valamint az 5. pont szerinti megbízási szerződés aláírására;

- **felkéri,** hogy tegye meg a szükséges intézkedéseket a bejegyzési kérelem benyújtása iránt a Cégbíróságra.

**Határidő:** azonnal, esedékességkor **Felelős:** Szőke Zoltán polgármester

6. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal  **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

71/2024.(III.28.) Kt. számú határozat 1. melléklete Szétválási terv külön dokumentumban

71/2024. (III.28.) Kt. számú határozat 2. melléklete

### VAGYONKEZELÉSI szerződés

amely létrejött egyrészről

Tiszavasvári Város Önkormányzata

székhelye: 4440 Tiszavasvári, Városháza tér 4.

képviseli: Szőke Zoltán polgármester

adószáma: ………………………………

mint, Vagyonkezelésbe adó továbbiakban Önkormányzat, másrészről

Kornisné Liptay Elza Szociális és Gyermekjóléti Központ

Székhelye: 4440 Tiszavasvári, Vasvári Pál út 87. szám

Képviseli: Makkai Jánosné intézményvezető

adószáma: ………………………………..

mint, Vagyonkezelésbe vevő továbbiakban Intézmény, másrészről

Előzmények

Az egészségügyről szóló 1997. évi CLIV. törvény (továbbiakban: Eütv.) 152. §. (4) bekezdése értelmében 2023. július 7. napjától a helyi önkormányzat járóbeteg-szakellátást nyújtó egészségügyi intézményt kizárólag költségvetési szervként hozhat létre és működtethet.

Az Eütv. 244/K. § (1) bekezdése szerint a települési önkormányzat legkésőbb 2024. június 30. napjáig köteles gondoskodni arról, hogy a tulajdonában álló gazdasági társasági formában működő járóbeteg-szakellátó egészségügyi intézmények a 152. § (4) bekezdésének megfelelően kizárólag költségvetési szervként működjenek tovább.

Az önkormányzati tulajdonú gazdasági társaságok által ellátott közfeladat átadásának szabályait az államháztartásról szóló 2011. évi CXCV. törvény (továbbiakban: Áht.) 11/A-11/F. §-ai határozzák meg.

Az Áht. 11/A. § (1) bekezdése alapján a helyi önkormányzat 100%-os tulajdonában lévő gazdasági társaság által ellátott önkormányzati feladat, illetve végzett egyéb tevékenység költségvetési szerv által történő átvételére, a társaság megszüntetésére, a megszüntetéssel összefüggő eljárások lefolytatására, a társaság jogainak és kötelezettségeinek rendezésére, a társaság tagjának helytállási kötelezettségére az ebben az alcímben foglaltakat kell alkalmazni.

(2) A helyi önkormányzat képviselő-testülete az önkormányzati feladat költségvetési szerv általi átvételéről és a társaság e törvény alapján történő megszüntetéséről önkormányzati rendelettel dönt.

Tiszavasvári Város Önkormányzat Képviselő-testülete 7/2024. (II.15.) Kt. számú határozat IV.2. pontjában az alábbiakról döntött:

„*IV.2. Dönt arról, hogy a feladatellátáshoz szükséges működési engedély véglegessé válásával és finanszírozási szerződés megkötésével, de legkésőbb 2024. július 1. napjától a Kornisné Központ költségvetési szervet jelöli ki az alábbi nem szakorvosi feladatok ellátásával:*

*A fizioterápia ellátás szakmai főcsoporton belül gyógytorna szakmára heti 30 óra, fizikoterápia szakmára heti 25 óra 2024. július 1. napjától történő ellátásáról – az Áht. 11/A. § (2) bekezdése alapján – önkormányzati rendelettel dönt.”*

Tiszavasvári Város Önkormányzata Képviselő-testülete a …/2024. (….) önk. rendelettel döntött a feladat fentiek szerinti átadásáról és a gazdasági társaság ezt követő megszüntetéséről.

Az Áht. 11/B. § (2) bekezdés alapján a feladat átvételének időpontjában a társaság tulajdonában álló vagyon a törvény erejénél fogva az önkormányzatra száll. Az önkormányzat tulajdonába került vagyon tekintetében az önkormányzati feladat átvételének időpontjával vagyonkezelési szerződést kell kötni.

Az Intézmény kijelenti, hogy a nemzeti vagyonról szóló 2011. évi CXCVI. törvény (a továbbiakban: Nvtv.) 3. § 19. pont ba) alpontja szerinti vagyonkezelőnek minősül.

A szerződés tárgyát képező vagyonelemek vagyonkezelői joga gyakorlásának szabályait a Felek az alábbiak szerint állapítják meg:

A szerződés tárgya

1. Az Önkormányzat, mint tulajdonos vagyonkezelésbe adja, az Intézmény vagyonkezelésbe veszi az Intézmény által a 4440 Tiszavasvári, Vasvári Pál u. 6. szám alatti telephelyen végzett, *fizioterápia ellátás szakmai főcsoporton belül gyógytorna szakmára heti 30 óra, fizikoterápia szakmára heti 25 óra* ellátásokhoz kapcsolódó, jelen szerződés 1. számú mellékletét képező ingóleltár szerinti, az Önkormányzat tulajdonában álló tárgyi eszközöket (a továbbiakban: vagyonkezelésbe átadott vagyon).

Felek jogai és kötelezettségei

2. Az Intézmény vagyonkezelésében levő vagyont az 1. sz. pontban meghatározott helyen ellátott járóbeteg szakellátási tevékenység ellátása céljából térítésmentesen használhatja.

3. Az Intézményt a vagyonkezelésében levő vagyonnal kapcsolatban megilletik a tulajdonos jogai, és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló-készítési kötelezettséget is – azzal, hogy

a) a vagyont nem idegenítheti el,

b) a vagyont biztosítékul nem adhatja,

c) a vagyonon osztott tulajdont nem létesíthet,

d) a vagyonkezelői jogot harmadik személyre nem ruházhatja át és nem terhelheti meg, valamint

e) polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz történő hozzájárulást.

4. Az Intézmény a vagyonkezelésében levő és a közös használatra szolgáló vagyont rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a nemzeti vagyont használó személytől elvárható gondossággal, mások jogainak és törvényes érdekeinek sérelme nélkül jogosult birtokolni, használni, szedni hasznait.

5. Amennyiben az Intézmény a vagyonkezelésében levő vagyon hasznosítását másnak átengedi, a használó magatartásáért, mint sajátjáért felel.

6. Az Intézmény viseli a vagyonkezelésében lévő vagyonnal összefüggő valamennyi költséget, közterhet, díjat, gondoskodik a vagyonvédelemről.

7. Az Intézmény felelős a vagyonra vonatkozó biztosítási szerződés megkötéséért, és az ellenérték megfizetéséért. Felek rögzítik, hogy a biztosítási szerződés mindenkori kedvezményezettje az Önkormányzat.

Az Önkormányzat az esetleges káresemény bekövetkezte esetén kapott biztosítási összeget az Intézmény részére átadja a vagyonelem javíttatása vagy pótlása céljából.

Az Intézmény viseli az esetleges káresemény bekövetkezte esetén az önrészt, a kapott biztosítási összeg és a tényleges javíttatás vagy pótlás ellenértéke közötti különbözetet, valamint az ezzel kapcsolatos minden egyéb, más jogcímen felmerült költséget.

8. Az Intézmény felelős a vagyonnal kapcsolatban a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.

9. Az Intézmény köteles teljesíteni a vagyonkezelésében levő vagyonnal kapcsolatban a jogszabályban, illetve a vagyonkezelési szerződésben előírt nyilvántartási, adatszolgáltatási és elszámolási kötelezettséget.

10. A vagyonkezelésbe adott vagyont, annak értékét és változásait az Intézmény nyilvántartja. Az Intézmény a vagyonkezelésébe vett vagyon eszközeiről olyan elkülönített nyilvántartást köteles vezetni, amely tételesen tartalmazza ezek könyv szerinti bruttó és nettó értékét, az elszámolt értékcsökkenés összegét, az azokban bekövetkezett változásokat. A vagyon értékét nulla forintos értéken kell nyilvántartani, ha az adott vagyontárgy értéke természeténél, jellegénél fogva nem állapítható meg. A nyilvántartásnak tartalmaznia kell a vagyon elsődleges rendeltetése szerinti közfeladat megjelölését is. A nyilvántartási adatok - a minősített adat védelméről szóló törvény szerinti minősített adat kivételével - nyilvánosak.

11. Az Intézmény a kezelésében lévő vagyonban bekövetkező változásokat, a változás bekövetkezésétől számított 5 napon belül köteles jelenteni az Önkormányzatnak. Az Intézménynek a kezelt vagyonra vonatkozóan adatszolgáltatási kötelezettsége van. Az Intézmény évente egyszer, a tárgyévet követő év február 15-éig a vagyonkezelésébe adott ingatlanvagyon tárgyévi változásairól az Önkormányzat ingatlanvagyon-kataszter vezetésével megbízott szervezeti egységének a mindenkori jogszabályi előírásoknak megfelelő módon és formában adatot szolgáltat, továbbá a szükséges bizonylatokat, dokumentumokat átadja.

12. Az Intézmény köteles az Önkormányzatot haladéktalanul értesíteni a vagyonkezelésbe adott vagyon részét vagy egészét érintő veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról, ha őt az Önkormányzat érdekkörét érintő okból kifolyólag jogai gyakorlásában harmadik személy akadályozza.

13. Az Intézmény köteles tűrni, hogy az Önkormányzat a veszély elhárítására, a kár következményeinek megszüntetésére vagy enyhítésére a szükséges intézkedéseket megtegye, a veszély elhárításában, illetve enyhítésében lehetőségeihez mérten részt vesz.

14. Az értesítés elmaradása vagy késedelme miatt bekövetkezett kárt, illetve költségnövekedést az Intézmény köteles viselni*.* Az Intézmény felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése az Intézmény kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, az intézmény tanulói vagy az érdekkörében eljáró személy magatartására vezethető vissza. Nem terheli az Intézményt a kártérítési kötelezettség, ha bizonyítja, hogy úgy járt el, ahogy az az adott helyzetben a közvagyon használójától elvárható.

15. Az Önkormányzat az Intézménytől követelheti a vagyonkezelésbe adott vagyon rendeltetés-, illetve szerződésellenes használatának megszüntetését. Ha az Intézmény a rendeltetés-, illetve szerződésellenes használatot – az Önkormányzat felhívása ellenére – tovább folytatja, az Önkormányzat kártérítést követelhet.

16. Az Intézmény legalább az elszámolt értékcsökkenés mértékéig köteles gondoskodni a vagyonkezelésében levő vagyon értékének, állagának megóvásáról, karbantartásáról.

17. Az Önkormányzat az 1. pont szerinti ingatlanban lévő, az Intézmény tulajdonát képező vagyontárgyakért felelősséget nem vállal.

18. Az Intézmény vagyonkezelésébe adott, az 1. pont szerinti feladat ellátáshoz véglegesen feleslegessé vált vagyont – beleértve a rendeltetésszerű használat mellett elhasználódott vagy elavult eszközöket is – 20 napon belül köteles az Önkormányzat részére visszaadni, aki köteles azt visszavenni. A szerződés megszűnésekor az Intézmény a rendeltetésszerű használat mellett elhasználódott vagy elavult eszközök kivételével az egyéb vagyont rendeltetésszerű használatra alkalmas állapotban köteles visszaadni az Önkormányzatnak.

Tulajdonosi ellenőrzés

19. Az Önkormányzat, mint tulajdonos ellenőrizheti a nevelő-oktató munka zavarása nélkül, előzetes értesítés alapján a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát.

Az ellenőrzés során az Önkormányzat képviselője jogosult

a) az Intézmény használatában álló ingatlan területére, illetve az Intézmény által használt irodai és egyéb célú helyiségeibe belépni és ott tartózkodni,

b) az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba – a külön jogszabályokban meghatározott adat- és titokvédelmi előírások betartásával – betekinteni,

c) az Intézmény alkalmazottjától írásban vagy szóban felvilágosítást, információt kérni,

d) az átadott ingó vagyontárgyak meglétét és állagát ellenőrizni,

Az Önkormányzat az ellenőrzés megállapításairól értesíti az Intézményt.

Működési költségek viselésének szabályai

20. A vagyonkezelésbe vett ingóságok működési költségeit az Intézmény köteles viselni.

A szerződés hatálya és annak megszűnése

21. A szerződést Felek 2024. július 1-jétől határozatlan időtartamra kötik.

22. Az Intézmény a vagyonkezelői joga megszűnése esetén, a megszűnése napjától számított 20 napon belül köteles az 1. sz. pont szerinti vagyontárgyakkal együtt rendeltetésszerű használatra alkalmas állapotban az Önkormányzat részére visszaadni.

Egyéb rendelkezések

23. A szerződést a Felek írásban jogosultak módosítani vagy kiegészíteni.

24. A szerződésre egyebekben a Polgári Törvénykönyvről szóló 1959. évi IV. törvény és az Nvtv. előírásai az irányadók.

25. Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt aláírták.

Tiszavasvári, 2024. …………………

|  |  |
| --- | --- |
| Tiszavasvári Város Önkormányzata  Szőke Zoltán  polgármester | Kornisné Liptay Elza Szociális és Gyermekjóléti Központ  Makkai Jánosné  intézményvezető |
| Pénzügyi ellenjegyzés:    …………………………………………… | Pénzügyi ellenjegyzés: |
|  |  |

vagyonkezelési szerződés 1. melléklete

|  |  |  |  |  |
| --- | --- | --- | --- | --- |
| Adatok Ft-ban | | | | |
| Megnevezés | Főkönyv száma | Leltári szám | 2023.12.31 | Megjegyzés |
| Nettó érték |
| I.Immateriális javak | 11 |  | 0 |  |
|  |  |  |  |  |
| I.Ingatlanok | 12 |  | 1 947 427 |  |
| Fizioterápiás helyiség kialakítása anyag+munkadíj | 12459 | 2023/106 | 1 947 427 |  |
|  |  |  |  |  |
| II.Műszaki berendezések | 13 |  | 0 |  |
|  |  |  |  |  |
| Egyéb gépek,berend.,járművek | 14 |  | 3 031 306 |  |
| Bordásfal elegáns klasszikus tornatermi kivitel szobai méret+szállítás | 14119 | 2023/105 | - |  |
| Cepillowc kefe fehér | 14119 | 2023/136 | - |  |
| Cepillowc kefe fehér | 14119 | 2023/137 | - |  |
| Cepillowc kefe fehér | 14119 | 2023/138 | - |  |
| Cepillowc kefe fehér | 14119 | 2023/139 | - |  |
| Cepillowc kefe fehér | 14119 | 2023/140 | - |  |
| Cepillowc kefe fehér | 14119 | 2023/141 | - |  |
| Cepillowc kefe fehér | 14119 | 2023/142 | - |  |
| Cepillowc kefe fehér | 14119 | 2023/143 | - |  |
| Cepillowc kefe fehér | 14119 | 2023/144 | - |  |
| Csúszásgátló 60x38cm | 14119 | 2023/123 | - |  |
| Edzőszalag | 14119 | 2023/116 | - |  |
| Egyensúlyozó tárcsa(Pilates balance) | 14119 | 2023/162 | - |  |
| Egyensúlyozó tárcsa(pilates balance) | 14119 | 2023/163 | - |  |
| Elasztikus ajtórögzítő ellenállás | 14119 | 2023/072 | - |  |
| Elektroter. gép bőv. áramformákkal BTL-4825S Prem.+Ultrahang+Electrode | 14119 | 2023/164 | 1 409 928 |  |
| Elektroterápiás gép BTL-48255 Prémium | 14119 | 2023/156 | 1 166 575 |  |
| Eliza WC garnitúra | 14119 | 2023/129 | - |  |
| ELIZA WC GARNITÚRA | 14119 | 2023/130 | - |  |
| Eliza WC garnitúra | 14119 | 2023/131 | - |  |
| Eliza WC garnitúra | 14119 | 2023/132 | - |  |
| Eliza WC garnitúra | 14119 | 2023/133 | - |  |
| Eliza WC garnitúra | 14119 | 2023/134 | - |  |
| Eliza WC garnitúra | 14119 | 2023/135 | - |  |
| Emma 2 étkező | 14119 | 2023/128 | - |  |
| Falióra | 14119 | 2023/148 | - |  |
| Fényzáró roló Bolga | 14119 | 2023/158 | - |  |
| Fényzáró roló Bolga | 14119 | 2023/159 | - |  |
| Fitness labda | 14119 | 2023/157 | - |  |
| Fitness labda nagy | 14119 | 2023/068 | - |  |
| Fitness matrac | 14119 | 2023/064 | - |  |
| Fitness matrac | 14119 | 2023/065 | - |  |
| Fitness matrac | 14119 | 2023/066 | - |  |
| Fitness matrac | 14119 | 2023/067 | - |  |
| Fonendoszkóp Rappaport KAWE | 14119 | 2023/098 | - |  |
| Forgószék fekete | 14119 | 2023/107 | - |  |
| Gimnasztikai szalag Thera-Band piros 1,5m | 14119 | 2023/118 | - |  |
| Gimnasztikai szalag Thera-Band sárga 1.5m | 14119 | 2023/117 | - |  |
| Gimnasztikai szalag Thera-Band zöld 1,5m | 14119 | 2023/119 | - |  |
| Gumipánt (25kg) | 14119 | 2023/071 | - |  |
| Gumipánt (15 kg) | 14119 | 2023/069 | - |  |
| Gumipánt (35kg) | 14119 | 2023/073 | - |  |
| Gumipánt (5 kg) | 14119 | 2023/070 | - |  |
| Hordozható felhúzó rúd | 14119 | 2023/082 | - |  |
| Hútőszekrény | 14119 | 2023/111 | - |  |
| Ízületi szögmérő | 14119 | 2023/093 | - |  |
| Járókeret összecsukható /913L | 14119 | 2023/103 | - |  |
| Jógalabda | 14119 | 2023/115 | - |  |
| Kávéfőző | 14119 | 2023/112 | - |  |
| Kézi markolat gyűrű | 14119 | 2023/061 | - |  |
| kézi markolat gyűrű Medium | 14119 | 2023/062 | - |  |
| Kéztámasz | 14119 | 2023/120 | - |  |
| Kiegyensúlyozó párna | 14119 | 2023/063 | - |  |
| kombinált TENS és EMS készükék | 14119 | 2023/155 | - |  |
| Kombinált TENS és EMS készülék | 14119 | 2023/153 | - |  |
| kombinált TENS és EMS készülék | 14119 | 2023/154 | - |  |
| Lámpa,vizsgálólámpa halogén/mobil KS-Q35 | 14119 | 2023/100 | - |  |
| Lázmérő infravörös NC 200 Microlife | 14119 | 2023/102 | - |  |
| Magasságmérő falra szerelhető | 14119 | 2023/101 | - |  |
| Mambo ülőke | 14119 | 2023/124 | - |  |
| Mambo ülőke | 14119 | 2023/125 | - |  |
| Mambo ülőke | 14119 | 2023/126 | - |  |
| Mambo ülőke | 14119 | 2023/127 | - |  |
| Mandzsetta KaWe extra 1 csöves | 14119 | 2023/097 | - |  |
| Mandzsetta KaWe gyerek 1 csöves | 14119 | 2023/096 | - |  |
| Masszázságy összecsukható | 14119 | 2023/149 | - |  |
| Medicin labda 1kg | 14119 | 2023/080 | - |  |
| Mérleg digitális üveg Rossmax 180 kg-ig | 14119 | 2023/094 | - |  |
| Mikrohullámú sütő grillezős | 14119 | 2023/121 | - |  |
| Monitor IPS 21,5" 22V2Q | 14119 | 2023/151 | - |  |
| Műtőzsámoly kétlépcsős | 14119 | 2023/108 | - |  |
| Optiplex 3000SFF számítógép Win11 op.rendszerrel | 14119 | 2023/150 | 236 734 |  |
| Pilates szőnyeg | 14119 | 2023/087 | - |  |
| Reflexkalapács Buck | 14119 | 2023/109 | - |  |
| Rövidajtós öltözőszekrény 8 rekeszes | 14119 | 2023/114 | 218 069 |  |
| Ruhaállvány fehér | 14119 | 2023/146 | - |  |
| Ruhaállvány fehér | 14119 | 2023/147 | - |  |
| Step pad | 14119 | 2023/092 | - |  |
| Súlyzó 2 x1 kg | 14119 | 2023/088 | - |  |
| Súlyzó 2x1 kg | 14119 | 2023/091 | - |  |
| Súlyzó 2x2 kg | 14119 | 2023/090 | - |  |
| Súlyzó PVC 2x0,5kg | 14119 | 2023/077 | - |  |
| Súlyzó PVC 2x0,5kg | 14119 | 2023/079 | - |  |
| Súlyzó PVC 2x1,5kg | 14119 | 2023/074 | - |  |
| Súlyzó PVC 2x1,5kg | 14119 | 2023/075 | - |  |
| Súlyzó PVC 2x1kg | 14119 | 2023/076 | - |  |
| Súlyzó PVC 2x1kg | 14119 | 2023/078 | - |  |
| Szivacs henger | 14119 | 2023/058 | - |  |
| Szivacs henger | 14119 | 2023/060 | - |  |
| Tartásjavító speciális Comfortisse Posture/L/XL | 14119 | 2023/099 | - |  |
| Tornaszőnyeg | 14119 | 2023/083 | - |  |
| Tornaszőnyeg | 14119 | 2023/084 | - |  |
| Tornaszőnyeg | 14119 | 2023/085 | - |  |
| Tornaszőnyeg | 14119 | 2023/086 | - |  |
| Tréning fogantyú | 14119 | 2023/081 | - |  |
| Tükör (bukolás anyag+munkadíj) | 14119 | 2023/110 | - |  |
| Ugrálókötél pink | 14119 | 2023/057 | - |  |
| Ugrókötél | 14119 | 2023/059 | - |  |
| Ugrókötél | 14119 | 2023/089 | - |  |
| Univerzális kocsi fekete fém | 14119 | 2023/145 | - |  |
| Univerzális kocsi fekete fém | 14119 | 2023/160 | - |  |
| Univerzális kocsi fekete fém | 14119 | 2023/161 | - |  |
| Vércukorszintmérő Accuchek Active/07135076045 | 14119 | 2023/104 | - |  |
| Vérnyomásmérő KaWe egykezes A1 | 14119 | 2023/095 | - |  |
| Vízforraló | 14119 | 2023/113 | - |  |
| Vízforraló | 14119 | 2023/122 | - |  |
| Xerox Phaser 3020V mono lézernyomtató | 14119 | 2023/152 | - |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Immateriális javak összesen |  |  | 0 |  |
|  |  |  |  |  |
| Tárgyi eszközök összesen |  |  | 4 978 733 |  |
|  |  |  |  |  |
| *A.Befektetett eszközök összesen I+II:* |  |  | 4 978 733 |  |